
[image: image1.jpg]


[image: image2.jpg]


КЪЫРЫМТАТАР ТИЛИНДЕ ЭСНАФ                    ЛЕКСИКАСЫНЫНЪ ТЕДКЪИКЪИ
Макъсат– эвель халкъымыз огърашкъан эснафларны огренмек ве къырымтатар тилинде чёльмекчилик лексикасыны тедкъикъ этмек.
1.1 Къырымтатар эснаф санатынынъ тарихы
Къырымтатар халкъ санаты йигирминджи сенелерде къыскъа муддетке олса да, гурьдели осювге малик олгъан эди. Бу девирде къырымтатар алими У.Боданинскийнинъ къырымтатарларнынъ  халкъ эснафчылыгъы, Къырым мимарджылыгъы, археологиясы ве этнографиясы акъкъындаки ильмий ишлери дюнья юзю корьген эди. Къырым ханлыгъы девиринде ве Къырым Русие тарафындан басып алынгъандан сонъки девирлерде Къырымны зиярет эткен алман, франсыз, арап, тюрк, лех, рус, летон, голланд ве итальян муэллифлери тарафындан къырымтатарларнынъ медениети акъкъында эпизодик шекильде язгъан шейлери чешит йылларда дердж олунгъан эдилер. Булар эсасен, дипломатлар, сеяатчылар, тарихчылар ве джогърафларнынъ амелий санатнынъ айры чешитлери акъкъында язып къалдыргъан тедкъикъатларыдыр. Чешит йылларда рус ве совет алимлеринден Б. Куфтин, Е. Бороздин, Е. Спасская,  П. Чепурина, М. Гинзбург, П. Никольский,  Л. Рославцева, Э. Торчинская, С. Изидинова, А. Полканов ве дигерлерининъ ишлери нешир олунгъан эди,  лякин  оларнынъ эписи тасвирий ве манзаралы-амелий санатнынъ насылдыр бир айры чешитлерине багъышлангъан эдилер. 1944 сенесинден сонъ къырымтатарларнынъ санаты акъкъында узакъ муддет девамында сес-солукъ чыкъарылмай, аксине къырымтатарларнынъ санаты боюнджа бир де бир шей язып дердж этмек бу ерде турсын, атта огренмек ясакъ этиле. 1995 сенеси къырымтатар халкъы Меджлиснинъ тешеббюси ве къолтутувы саесинде С. М. Червонаянынъ «Татар Къырымнынъ санаты» адлы буюк колемли ильк ильмий иши дюнья юзю корьди. Китапта ильк инсанлар пейда олгъан девирден башлап кениш тарихий фонда Къырым ярымадасынынъ  санаты козьден кечириле, ХХ асырнынъ сонъларынадже олгъан къырымтатар санатынынъ инкишафындаки эсас баскъычлар бакъып чыкъыла. Муэллиф озь тедкъикъатларыны гъает кениш бир вакъыт диапазоны черчивесинде алып баргъан. Шу себептен ХХ асыр санатынынъ талили конспектив, сыкъыкъ шекильде, иджадий терджимеийаллар ве тасвирий, манзаралы-амелий санаттаки джерьянлар тафсилятлы талиль этильмеген шекильде такъдим олунгъан.





Сонъки йылларда земаневий къырымтатар санатынынъ проблемалары акъкъында девирий матбуат ичюн макъалелер язгъан озь санатчыларымыз ве газетаджыларымыз етишип чыкътылар. Л. Милина, М. Меджитова, Г. Усеинова, Г. Абиева, С. Зиядинова, З. Ниметуллаева ве дигерлери булар джумлесиндендир. Профессиональ санатшыларымыздан Н. Островский адына ташкент театр-бедиий институтынынъ мезунлары А. Асанов, Л. Таирова, Э. Черкезованынъ адларыны къайд этип кечмелимиз. Оларнынъ макъалелери бизим тедкъикъатлар ичюн гъает меракълыдырлар. 

1.2 Савут-сабаларнынъ турмушта къулланылувы
 
Маден, акълы оларакъ, манзаралы амелий санатынынъ классик материалы сайыла. Савут-саба, мерасим ве турмуш чанакъ-чёльмек, силя эшьялары, къуюмджылыкъ эшьяларыны ясавда онынъ ери айрыджа олгъан. Эснаф цехлери тар истисаслыкъкъа къатты риает этер эдилер. Бойледже, тюфекчилер, бакъырджылар ве къалайджылар киби зенаатларны айыра тургъанлар.









Ишлетильген материалларнынъ табиий хусусиетлерини билюв къырымтатар усталарына оны гъайрыдан ишлевде энъ келишкен усуллардан файдаланмагъа имкян бере, эм де онынъ озюнде гизленген  икътидар ве эстетик имкянларыны да кенишче ачмагъа имкян бере эди. Маден эшьянынъ шекиль ве этраф чевресининъ ифаделиги ишлетильген декоратив васталары иле, устю чешит-тюрлю ишлетильгени иле арттырыла эди.

Къырымтатар эшьялары озь вазифелери ве шекиллери боюнджа чешит-[image: image4.jpg]


тюрлюдир: ленгерлер, текне, табакъ, тепси, чанакъ, фильджан, къаде, мешребе, тава, сылапчы, леген, мангъал, саань, сини ве иляхре.

Кениш даркъалгъан эшьялардан бири, буюк сув савуты – гугюмлердир. Гугюмлер Къырымнынъ дагъ районларынынъ сакинлери чокъ файдалангъан савутыдыр. Гугюмлернинъ тюбю кенъ ве къавий ола, оны омузларгъа ерлештирмек ичюн сапы пек онъайтлы эди. Гугюмнинъ шекили кесильген конусны анъдыра, мытлакъа юксек къапагъы ола эди. Шахсий ве музей коллекцияларында пек чокъ гугюм топлангъан. Гугюмлер эксериет къуш, балыкъ (поствизантия девири) сельби ве чечеклер тавирленген композициялар къакъмалы орьнеклернен сюслендирильгенлер.

Джумхуриет къырымтатар санат музейининъ фондларында абдест алмакъ ичюн аджайип савутлар сакъланмакъта. Къуманлар (къапакълы, узун сюмекли ве букюльген саплы) бакъыр я да къалайдан ясалгъан. Сары алтын тюстеки къалайлы эшьялар, темиз бакъырнынъ хусусиетлерини сакълаяракъ, пек къавий ола тургъанлар. Бу сой маденден чокъусы къаве дегирменлери, джезвелер, йыбрыкълар азырлай эдилер. Йыбрыкъларда шингенлик чокъ вакъыткъадже сувумай ве озь дадыны сакълап къала.

Синилернинъ шекили ве декоры да чешит тюрлю: овал, дёрткоше, къыйыштырылгъан кошели, дос-догъру четли я да тёгерекленген.
«Мерьем ана къазаны» савутынынъ келип чыкъувы Къырымнынъ ялыбою ве дагълы къырымтатарларнынъ христиан кечмишинен ве Иса пейгъамбернинъ анасы – Мерьемнинъ адынен багълыдыр. Бу савут локъсаларгъа аш-сув ташымакъ ичюн къулланылгъан. Бу савут алчакъ цилиндр шекилинде олып, четлери къайтарылгъан, озю де осюмлик ве геометрик шекильдеки къакъмаларнен ве къоруйыджы темсиллернен сюслендирильген. Къырымтатар тарихы ве медениетининъ белли тедкъикъатчысы Рефат Къуртиев савутларнынъ биринде аналыкъны къоруйыджы, къадимий тюрк алласы Умайнынъ адыны ачыкълай бильди.
Къырымтатарларнынъ зияде севген материалы къызыл бакъыр эди. Ондан ашхане савут-сабалары, софра донатув эшьялары, ярыкълатув [image: image5.jpg]


кедиклери, амам савутлары ве саире эшьялар азырлай эдилер. Бакъыр сыджакъны яхшы кечиргени ичюн, ондан чешит тюрлю къазанлар япып, ичлерини, базыда тышларыны да къалалай эдилер. Савутны ерге къакъылгъан узун къазыкълар устюнде къалайлагъанлар.

Къырымтатарлар турмуш ве мерасим адетлерини кутювде къуллангъан бакъыр я да къалайлы савутлар пек онъайтлы, темиз эм де эалининъ ашагъы ве орта табакъалары ичюн фияты джеэттен пек келишкен эди. Татар аристократиясы ве асылзаделер кумюш эшьяларгъа мытлакъа талаплары оларнынъ вазифеченлиги ве тышкъы корюнюшининъ гузеллиги эди.

Маден табакъ устюнде япылгъан чеканка – къакъма ресим джулялавнынъ энъ муреккеп усулы сайыла, чюнки бу усулнен чалышкъан вакъытта ресим, онынъ рельеф иле фактурасыны биваста иш джерьянында яратмалы. Орьнек кучюк чёкюч ве махсус къалем вастасы иле япыла.
Чокъусы къакъма ресим оймалы ресимнен сюслендириле. Оймалы ресимлернинъ эсасыны учькошелликлер, ромблар, тёгереклер тешкиль этип, синилернинъ четлерини, кучюк бардачыкъларнынъ кенарларыны яраштыра, оларгъа айрыджа гузеллик багъышлай эдилер. Чильтерли ойма ярыкъта пек ярашыкълы, корюмли ола, шунынъ ичюн де оны ярыкълатув кедиклеринде-къандиль, шамданларны сюслендирювде ишлете эдилер.


Маденни бедиий ишлевде кениш даркъагъан усулларындан бири гравировка - ойма ресимдир, ачыкъ ве индже чызыкълы ресим якъын месафеден яхшы корюнгени себебинден, басма ресимлернен савут-саба ве къуюмджылыкъ эшьялары яраштырыла тургъан. Ашхане савутлары арасында хусусан синилер айрыджа орьнекленгенлер. Килим ве миндерлернинъ устюнде отурмагъа алышкъан къырымтатарлар ачылгъан дёртаякълыкъкъа синилер ерлештирип, оларны маса ерине къулланыр эдилер.











Сават (къарартма) техникасы кумюш эшьяларнынъ тегиз ве ресимли устьлерине айрыджа аэнк бере эди. Къарартылгъан эшья тыныкъ парылдаяракъ, онъа айрыджа гузеллик тамлыкъ багъышлай. Джумхуриет къырымтатар санаты музейининъ фондларында бу техника иле сюслендирильген бир къач экспонат мевджут. Оларнынъ арасында – зем-зем суву ичюн савут топламы бар. Топлам сини ве эки фильджандан ибареттир. Эшьяларнынъ кучюклиги ве оларнынъ шекиллери, устьлери басма ресим, къарартувларнен сюсленгени, савутларнынъ тантаналы, мерасимий вазифелерини къайд этелер.

1.3 «Эснаф» сёзюнинъ изааты

Эснаф – бу кичик, уфакъ къол ишханеси, устанынъ къол алетлери къулланылувынен, юксек кейфиетли, юксек бедиий эшьяларнынъ япылмасы.
Эснафчылыкъ инсаннынъ истисал фаалиети башланувынен эсасланды, тарихий ёлларны кечти  ве бойле шекиллери бар:




а) эв эснафы – сырф ходжалыгъы шараитинде;





б) сымарыш эснафы;








в) чаршы эснафы.








Эснаф-тиджарет шеэрлерининъ мейдангъа келюви ве шекилленюви  сымарыш ве чаршы эснафларнынъ пейда олувынен багълыдыр. Эв эснафчылыгъыны даа эв санайы деп адландыралар (кой ходжалыгъынынъ махсулаты олмагъаны себебинден), сымарыш ве чаршы эснафчылыгъына исе – эснаф ишлери дейлер. 









Земаневий къырымтатар тилинде «эснаф» сёзюне «зенаат», «унер», «зенаат унер», «меслек» киби сёзлер манадаш келелер. Къырымтатарлар эвель-эзельден чешит зенаатларнен огърашкъанлар. Олардан базылары озь омюрини девам этелер, базылары исе тюрлю себеплер ичюн унутылды. Меселя 


1.3.1 Эснафнынъ чешитлери. Къырымда япылгъан эснаф махсуллары пек чокъ соралана ве гъает чешит тюрлю эдилер. Бакъыр савутлары, кийим, аякъкъап, къуюмджылыкъ ильванлары, нагъмелер, килимлер, кийизлер ве ил.
Эвель заманлардан башлап Къырымда токъуйыджылыкъ истисал [image: image7.jpg]


ханелери бар эди. Эр бир эснафнынъ кенди пири ола. «Пир» Абдуль Тайяр бу истисалнынъ эсасчысы (темельджиси) эди.  1793 сенелери тюкянларнынъ тёпесинде эснаф эсасчысы Абдуль Тайярнынъ ады языла эди. Истисал аньанелерни сакъламакъ ичюн, памукъ, йипек, кетен, юнь токъумлары эски тезьяларында япыла эдилер. Къадынлар огърашкъан нагъыш эснафы исе кенъ даркъалды. Эм эстетик, эм де бедиий тарафтан терен аньанели эдилер. Эр бир тикиш, эр бир орьнекли  мотив озь меджазий адларны ташыйлар. 
Къуюмджылыкъ эснафы да инкишаф эткен эди, аджайип савутлар ве ильванлар япыла эди. 









Агъач устюнде ойма эснафынынъ Къырымда озь аньанелерни ве шахсий инкишаф эткен цехлери олгъан. Бешикчи ве сандыкъчы цехлери башкъа эснафлар киби, озь пири ве селефнамеси иле тешкиль олунгъан.
Чардакъ дамларыны тиреп тургъан сустюн ве устюн башлары, пармакълыкълар ве савут-саба, бала бешиклери, кемикнен сюсленген сандыкълар, чешит курсюлер – бу агъач усталарынынъ чыкъаргъан махсулатындан аз бир къысмыдыр. Асырнынъ башында Багъчасарайда оймалы мебель ве башкъа агъач эшьяларынынъ истисалы да сакълангъан эди. Къарасувбазарда кой ходжалыгъы эшьялары истисалы боюнджа артель тешкиль этильген эди.








Джумхуриет къырымтатар санат музейининъ фондларында XIX ве XX асырнынъ башына аит сандыкъ сакъланмакъта. Сандыкъ татар эви донатмасынынъ айырылмаз бир къысмы эди. Сандыкъ мебель оларакъ да хызмет эте, онынъ устюнде отурмакъ, ятмакъ мумкюн эди.


Гоньджилик истисалы – Къырымда кениш инкишаф эткен саа эди. Гоньджилик истисалы амелий санатнынъ дигер чешитлери киби, къулланылгъан техникий усуллар ве материалларнен сыкъы багълы эди. Къырымда пек чокъ гоньджелик заводлары ве устаханелери олгъан. Оларда териден ишленген савутлар, къутулар, торбалар, аякъкъаплар ве даа бир сыра турмуш эшьялары чыкъарыла эди. Терилер эскиджесине ишлене эди. Тек базы ишханелерде истисалны механизлештирип башладылар (ювмакъ ве джуляламакъ). Татарлар арасында гоньджи зенааты айрыджа урьмет этиле ве «Реван» байрамында оларнынъ уста башы фахырлы ерде отура. (Къ.тат. урф адетлер Феликс Домбровский «Я.Д.)







Джылтчылыкъ – сепиджилик истисалынынъ айры бир саасы эди. Бу саа XVII ве XIX асырларда гурьдели инкишаф эте. XX асырнынъ башларына барып исе о, екяне сымарышлардан ибарет олып, сёнип башлай. Тери джылтны джулялавнынъ адий усулы – басма эди. Мешин джылтларнынъ хусусий чизгилеринден бири – маден къошмаларыны ишлетювдир. Кошеликлер, китапны къапатмакъ ичюн токъалар, къаплар исе китапны тек къорчаламакъ ичюн дегиль де, оны яраштыргъан къысмы эди.


Асырнынъ башында Къырымда кийиз цехлери мевджут олып, олар шеэрлернинъ бутюн бир мааллелерини ишгъаль эткен эдилер. Къырымда кийиз турмуш ве истисал ихтияджлары ичюн ишлетильген. Эр бир татар эвинде ерге тёшельген кийизлер, намазлыкълар олгъан, оларны, хусусан чёль тарафларында, боялгъан юннен орьнеклегенлер. Ходжалыкъ ихтияджлары ичюн кийиз ярдымджы материал оларакъ консерва истисалында ве мейвалар экспортында ишлетильген.

      Шимдики вакъытта Багъчасарай, Къарасувбазар ве Кезлев шеэрлерде эснафчылыкъ истисалы баягъы сёнюкти. Лякин Багъчасарайда шеэрни там эки къысымгъа больген аман-аман учь вёрстка узанып кеткен сокъакънынъ эки четинде уджрелерге бенъзеген, чокътан-чокъ уфакъ тюкянлар ерлешкендир. Мына шу кичкене ишханелерде, даа догърусы тюкянларда эснаф бир де бир шейни ясай ве шу ерде сата, базыда ясагъан малына «фабрика», «завод» деген тамгъа къоя. 





Багъчасарайда, Къарасувбазарда ве Акъмесджитте татарлар сюргюн этильгенде къадар эснаф тюкянлары, татар эснафчыларнынъ сайысы нисбетен чокъ дегиль эди. Олар бир йылда не къадар мал ишлеп чыкъарып саткъанлары акъкъында там догъру малюмат ёкъ, ве буны эсаплап чыкъмакъ мумкюн дегиль. 











Юкъарыда адлары анъылгъан шеэрлерде къырымтатар эснафлары эсасен чешит суфьян ве мешин ишлевнен огъраша эдилер. Бу маллар эсасен къырмызы, сары ве къысмынен ешиль тюсте ола. Энъ яхшы суфьянлар, ат эгерлери къарасувбазарлы эснафларнынъ къоллары астындан чыкъа эди. Бу эснафларнынъ эксериетини къырымчакълар, яни къырым еудийлери тешкиль эте эдилер. Бильген адамларнынъ айткъанларына коре къарасувбазарнынъ суфьянлары артта къалмай, Багъчасарайлылар аякъкъап, курк, бакъыр савутлар, пычакълар япувда айырылып туралар.





Татарлар арасында гоньджи зенааты айрыджа урьмет этиле ве «Реван» байрамында оларнынъ уста башы фахырлы ерде отура. Реван энъ къадимий, байрам киби къайд этильген урф-адеттир.  






Эр бир эснафнынъ (зенаат) кенди пири олгъан. Бу пир белли бир эснафны яраткъан олып, оны даима озь незарети астында тута. Эдем (Адам алейхи селям) озь эвлятларыны зираатчылыкъкъа огреткен биринджи «пирдир» .

ЧЁЛЬМЕКЧИЛИК ЛЕКСИКАСЫНЫНЪ ЛЕКСИК-СЕМАНТИК ХУСУСИЕТЛЕРИ

2.1 Земаневий эснафчыларымыз
 Эснафчылыкъ зенааты даа къадимий заманлардан, чешит халкъларда  шекилленип кельгендир ве асырлар девамында дюньягъа намлы чёльмекчилерни кетиргендир. Бизим халкъымыз да бу сырададыр. Базы малюматлардан биз Къырымда чёльмекчилик санаты юксек севиеге еткенини коремиз ве чёльмекчилер озь зенаатынынъ усталары олгъанына хабердармыз. Сюргюнликтен сонъ гъайрыдан тикленип башлагъан чёльмекчилик  зенааты, шимдики вакъытта озюнинъ усталарыны тапкъандыр. Бильгенимиз киби, шимдики вакъытта чёльмекчилик зенаатынынъ усталары шулардыр рессам, дизайнер ве чёльмекчи Эльдар Гусенов, рессам-чёльмекчилер Рустем Скибин, Абдюль Сеит-Аметов, Мамут Чурлу ве иляхри [4; 8]. Эльдар Гусенов 2003 сенеси Таврия Гуманитар-Экологик институтына «Дизайн. Истисал графикасы» болюгине кирди. Окъувыны битирген сонъ, чёльмекчилик, орнек ве  къырымтатар медениетини Багъчасарайдаки «Чёльмекчилер» бала студиясында огренмеге башлады. Озь чёльмек махсулатыны биринджи кере Улу Чокъракъ (Курганное) коюнде пиширип бакъты. 2009 сенеси Эльдар къырымтатар рессамларынынъ Ассоцияциясына къабул олунды. Гусеновнынъ терракот тепислернинъ устюндеки орнеклери терен маналыдыр. Олардан «Мухаммеднинъ гемиси», манасы – бизлерни яраткъан Алла Таалядыр ве о, бизлерни бу дюньягъа сыгъынмакъ ичюн ёллагъандыр,  «Никях», «Ана севгиси», «Эв ходжалыгъынынъ икъбали», «Диндарларнынъ абаданлыгъы» ве иляхри. Эльдарнынъ ишлери Акъмесджитте, Бахчисарайда, Къарасувбазарда, Кезлевде, Акъярда, Львовда, Киевде ве дигер шеэрлерде сергиге чыкъарыла. (http://www.artlib.ru). 

«Эль-чебер» иджадий устаханесининъ саиби Рустем Скибин 1976 сенеси Самаркандда догъды. Самарканд санатлар окъув юртыны рессам-педагог зенааты боюнджа битирди. Украинанынъ халкъ усталары бирлиги азасына намзет. Рустем Скибиннинъ устаханесинден махсуллар дюньянынъ чешит кошелериндеки эвлерни яраштыралар. Сувенир оларакъ оларны Буш аилесине, Джордж Сореске, иш адамларына, артистлерге, сиясетчилерге, эльчилерге ве консулларгъа эдие этильген эдилер. Талебелер Рустемни бутюн Украинадан тапалар, оларнынъ сырасында экс-президент Виктор Ющенко да  олгъан эди. Рустем Скибин бильдиргенине коре -  «Эр гениаль шей – садедир, амма бу саделикте агъырлыгъыдыр. Саде, уйгъун, хусусий бир шей япмагъа пек агъырдыр».






Абдюль Сеит-Аметов уста бу къадимий топракъта ТИКА программасы боюнджа тешкиль олунгъан «Чёльмекчилер» тёгерегине озюнинъ меслекдеши ве зенаатдашы Рустем Скибин иле ёлбашчылыкъ япмакъта.  1994 сенеси Харьков санат-сайы институтында графикий дизайн болюгини битирди. 1996 сенесинден чёльмекчиликнен огърашмагъа башлай. О, «Орнекли балчыкъ» деген студия-мектеби чёльмекчилик санатындан дерс бере. Р. Скибиннинъ ишлери Ингильтеренинъ, Алманиянынъ, Даниянынъ, Италиянынъ, Румыниянынъ, Туркиенинъ музейлеринде ве хусусий топламларда бардыр (http://www.avdet.org).   






Устанынъ фельсефеси саде ве анълайышлы: «Балчыкътан дженнет къушчыгъы ясайсынъмы я да кягъыт устюнде эсерлер яратасынъмы – эр бир ишни ильхам, истек ве яхшы ниетнен япмакъ керек. Япкъан ишинънинъ устасы олмакъ керексинъ» - дей А.Сеит-Аметов [10; 8].

2.2 Савут-сабаларнынъ лексик маналары
Эр бир халкънынъ ашханеде къуллангъан эшьялары бардыр. Олар къулланылувына ве шекиллерине коре бирдир, амма адлары бам-башкъадыр. Кимерде дигер халкънынъ савутларнынъ адларыны озь тувгъан тилинънинъ лексикасында къулланасынъ – бир вакъытларда халкънынъ турмушынен сыкъы багълы олгъаны себебинден. 







Чар акимиети къырымтатар халкъымызны не къадар эзиетлесе де, биз сюргюнликтен сонъ озь ана топрагъымызда санатларымызны гъайрыдан тиклеп башладыкъ. Шуларнынъ арасында чёльмекчилик санаты бугуньки кунюмизде кенъ къулланып башлагъандыр. Келинъиз, бу санатнен багълы олгъан савут-сабаларнынъ маналарыны бакъайыкъ.


            1.Ашуре савуты – ер-емишлер ичюн XVIII-XIX асырларда бакъырдан  япыла эди, юксек орьнекли, туягъынен.






              2. Асма къазан - орта шеклинде, демирден япылгъан атешнинъ устюнде аш пиширмек ичюн къазан.







                3. Бакъыр тас – къапакълы бакъыр савуты.




               4. Бакъыр чайник – бакъырдан япылгъан, сув къайнатмакъ ичюн махсус савут (… Къуддусын мал дегенде, бир бакъыр чайниги къалгъан. А.Ильмий «Ачлыкъ хатирелери»).








                5. Бардакъ – шингенликлер ичюн бакъыр савуты (…Селимде бир бардакъ баш буза ичтим… С.А.Озенбашлы «Оладжагъа чаре олмаз»).

               6. Бал бардакъ – бал сакъламакъ ичюн бардакъ.



              7. Батман - балчыкътан ясалгъан бардакъ шекилинде, шингенликлер ичюн савут.










              8. Гугюм – къапакълы балабан, саплы, бакъырдан ясалгъан савут ( «О гузель Арзыны…бакъыр гюгюмнен сув алгъан вакъытта корьген», Арзы къыз эфсанеси).










            9. Джезве – атеште къаве пиширмеге, темиз бакъырдан япылгъан савут. («Къумле темизленен сыра-сыра джезве-табакълар…» Хикяеджи Сохта «Багъчеван»).  









            10. Енкеч – ашханеде къулланылгъан, саплы, уджунда учь-дёрт тишчиклери олгъан эшьядыр.









           11. Зарф – къаве фильджанынынъ тюбю ( кумюштен япылгъан, орьнекли).  12. Земземие – орта шекильдеки савут. Аджылар азиз чокъракълардан озь    юртларына шу савутнен земзем суву кетире эдилер.

13.Йыбрыкъ – къапакълы, саплы ве сюмели бардакъ савуты. Сув къайнатмагъа ве ичимликлер сакъламагъа бакъыр савуты (…Эве кирип бир табакъ узеринде ибрыкъ, татлы ве ики фильджан… С.А.Озенбашлы «Оладжагъа чаре олмаз»).

14. Къаве-къуту - чекильген къаве ичюн махсус къуту.
15. Къаве дегирмени – къаве чекмек ичюн эки чешитте ола эди, агъачтан куб шеклинде ве бакъырдан цилиндр шеклинде. 

16. Къазан – аш пиширмек ичюн бакъырдан япылгъан къалайлы къазан. Асма къазан - аш пиширмеге. Мерьем ана къазаны – локъса къадынларгъа аш ташымакъ ичюн къазан (…Ачлыкъ земанында мен аналыгъымле берабер Ялтая келип аш къазанларымызы, легенимизи сатып экмек алмыш эдик. А.С.Айвазов «Аннеджигим, нердесинъ?! Кель!»).
17. Къалай – сув ичмек ичюн савут – къалайлы мешребе. 

18. Къама – ашханеде кениш къуллангъан, кескин, маденден япылгъан, отьмекни я да башкъа емеклерни кесмек ичюн эшья.


19. Къашыкъ –  емек ашамакъ ичюн махсус эшья (…Алла джинлерини бир къашыкъ сувгъа богъмагъа ашыкъа экенлер… Алтын бешик эфсанеси). 
20. Кевгир – узун саплы, чокъусы балабан чоюн къазанларда ашны къаштырмакъ ичюн эшья.
21. Кепче – бир де бир емекни далдырып алмакъ ичюн эшья.
22. Къопкъа – чешит шекильде япылгъан сув савуты. Балабан ольчюде ( юксеклиги 40 см къадар, диаметри 35 см къадар). (…Шадиеджик къогъалары агъачын уджларындаки ченгеллере асты… А.С.Айвазов «Аннеджигим, нердесинъ?! Кель!»).
23. Къош-къуман - эки саплы, боюны узун олмагъан, бал, шарап ве дигер шингенликлер ичюн.

24. Къуман – намаздан эвель абдест алмакъ ичюн къулланылгъан къакъма бардакъ, томалакъ шекильде ве узунджа богъазлы орта ольчюдеки савут. Эр бир къырымтатар къорантасына менсюп (« …ювуп алмакъ ичюн усьтлерине къумандан дёкюлен чокъракъ сую…» Хикяеджи Сохта «Багъчеван»
        25. Къыймамашна – эт чыкъармакъ ичюн савут.
26. Къыйматахта - эт кесмек ичюн тахта.

27. Леген – чамашырны, эллерни ювмакъ ичюн махсус эшья (… легенимизи сатып экмек алмыш эдик. А.С.Айвазов «Аннеджигим, нердесинъ?! Кель!»)
28. Легенчик – бет, эллерни ювмакъ ичюн махсус эшья. 

29. Ленгер – джезден япылгъан, хамыр басмакъ ичюн, татлы пиширмек ичюн савут-саба.  

30. Мангъал – джезден япылгъан чанакъ, аякъ устюнде, эки саплы, къапакълы, тюзкошели эшья.

31. Мерьем ана къазаны - бу савут локъсаларгъа аш-сув ташымакъ ичюн къулланылгъан, алчакъ цилиндр шекилинде олып, четлери къайтарылгъан.
32. Мешребе чельтер – сув, хошаф, чай, шербет ичмек ичюн бакъырдан япылгъан къалайлы савут. Йымырта шеклинде богъаз тарафтан кенъдже япылгъан – 22-27 см юксеклиги, тюб диаметри – 10-12 см. XVIII-XIX асырларда кенъ къулланылгъан. 

33. Отьмек савуты – отьмек къоймакъ ичюн махсус савут.
34. Перун – ашханеде къулланылгъан, саплы, уджунда учь-дёрт тишчиклери олгъан эшьядыр.

35. Пияла – чай ичмек ичюн, сапсыз, терен олмагъан эшья.
36. Пычакъ - ашханеде кениш къуллангъан, кескин, маденден япылгъан, отьмекни я да башкъа емеклерни кесмек ичюн эшья.


37. Саань – къавурма ичюн уджлу къапакълы чукъур савут. Къапакълы саань – тенекели терен тарелка. Тарелкада сакълана, къазанда исе пишириле эди. 
38. Салув - къабакътан оюлгъан мешребе.
39. Сани – азыр олгъан чибереклерни сакъламакъ ичюн юксек къапакълы орта терендеки (синне) савут.  
40. Санчкъы - ашханеде къулланылгъан, саплы, уджунда бир-эки тишчиклери олгъан эшья.

41. Сини – тойларда, байрамларда къулланылгъан эшья, синининъ диаметри 2 м. къадар эди. Орта сини – 70-80 см. эди (…Нафе къуда дахи элинде бакъыр сини ичреси агъызлыкъ эшьясы… С.А.Озенбашлы «Оладжагъа чаре олмаз»).

42. Сюзгюч – емекни сюзмек ичюн эшья, чокъусы алларда хамырдан этильген лакъша емегини.

43. Сютлюк – орта ольчюдеки бакъыр савуты, (бай адамларынъки кумюштен эди), бардакъ шеклинде, къапакъсыз. Сютлюкни къавеге къаймакъ я да сют бериле эди.
44. Сузакъ – теректен ясалгъан, сув ичмек ичюн эшья.



                                                           45. Сураиль – чёльмектен япылгъан, сув ичюн махсус эшья.  
                  46. Сылапчы – чамашыр ювмакъ ичюн махсус леген, пек терен дегиль. 
47. Табакъ – орта ольчюдеки бакъыр синилер, диаметри 30-40 см. 2-3 мусафир ичюн шу табакъта емишлер, къавалтылар алып келине эди. Къаве табагъы – къаве кетирмек ичюн сини (… Адхам бир табакъ ичинде дёрт фильджан къаве… С.А.Озенбашлы «Оладжагъа чаре олмаз»).

48. Тава – пиляв тава-плов ичюн тава; кобете тавасы – кобетепиширмек ичюн тава.
49. Такъа-тукъа – дёрткошели ве тёгерек такъа-тукъалар бакъырдан я да агъачтан япыла эди. Агъач такъа-тукъанынъ ичи тенекенен тёшеле эди, ортасында миль вертикаль шеклинде, люлени тютюнден темизлемек ичюн. 
50. Тас – къапакълы дёгме бакъыр къазан. Бу къазанда пиляв пиширмеси пек онъайтлыдыр. (…къум долдурылмыш тас узеринде бакъыр савутлары ачыюр, арыдыюр. «Янъы дюнья», 2011 сенеси, апрель 15, Хикяеджи Сохта «Багъчеван»). 
Шорба тасы – къапакълы маден чанагъы (шорба пиширмек я да кетирмек ичюн). Шорба, сув ичюн къулланылгъан къапакълы терен савут.

51. Текне – чёльмектен япылгъан хамыр басмакъ ичюн махсус эшья.

52. Тенджере – аш пиширмек ичюн орта ольчюде къапакълы савут, бакъырдан япылгъан, мытлакъа ичтен къалайлангъан. 

53. Тепис – кичик тарелка, терен дегиль, чешит ольчюлерде ола (…курсюдеки къокъу теписине пармакъ батырып табакъ устюне акъчасыны быракъып китерлер. С.А.Озенбашлы «Оладжагъа чаре олмаз»). 
54. Тютюнлик – орта ольчюде бакъырдан япылгъан ве оюлгъан.

55. Тюсеслик – орта ольчюде бакъырдан япылгъан ве оюлгъан савут.
56. Фильджан – кичик, саплы, къаве ичмек ичюн савут.
57. Хадопер – лакъша пиширмек ичюн савут.

58. Хейсс – чёльмектен ясалгъан къадынлар ве эркеклер ичюн чекюв люлелери. Люлелер ясалмасы ичюн орли мавы ягълы балчыкъ ишлетиле эди, кетен ягъы къошулгъан къырмызы я да къара боянен боялана эди (люле, чубукъ, наргиле сёзлери де ишлетиле эди), (…Къартбабай эв дуварынынъ астында чубугъыны иче… А.Одабаш «Унутмайджакъ»). 
59. Чай сюзгючи – чайникнинъ бурнунда асылы сюзгюч.
60. Чанакъ – терен бакъырдан япылгъан савут. Диаметри – 10-25 см., юксеклиги 4-7 см., кимерде къакъма осюмликлер ве геометрик орьнеклеринен безетильген. 

61. Чини – терен тепис, шинген ашлар ичюн савут.
62. Чинаякъ –  къаве ичмек ичюн фильджан.

63. Чомуч – орта ольчюде, узун саплы, бир де бир емекни далдырып алмакъ ичюн эшья.

64. Чыгъырыкъ – хамырнынъ четлерини кесмек ичюн эшья.

65. Элек – унны элемек ичюн махсус эшья.






Бу джедвельде 65 сёзнинъ маналары берильгендир, амма бунынънен сынъырланмайыкъ. Шуларнынъ арасында тек чёльмектен ясалгъан савутлар дегиль де, джезден (сары тюсте олгъан маден), бакъырдан (къырмызы тюсте олгъан маден), агъачтан, демирден япылгъан савут-сабаларны расткетирмек мумкюн. Кимер савутлар бир де бир тарихнен багълыдыр ве къырымтатар халкънынъ озюне хас аэнклигини косьтередир. 
2.3 Савутларнынъ адларыны бильдирген сёзлерининъ лексик талили
Бизим халкъымызда къуллангъан савутларнынъ лексик манасынен таныш олмакъ лязимдир, чюнки олар бизим кечмишимизни ве тарихымызны косьтередир. 

1. Ашуре савуты (ашура) – шингенликлер ичюн бакъыр савуты;


1) бирманалы;









2) аддашлыгъы – ашуре ашы, ашыр айы, ашыраш;



3) къулланылувына коре – пассив, эскирген, архаизм;



4) умумтюрк.










2. Асма-къазан – орта шеклинде, демирден япылгъан атешнинъ устюнде аш пиширмек ичюн къазан. 
1) бирманалы;
                                                                                                                       2) манадаш сёз – чоюн къазан;

3) къулланылувына коре – пассив, эскирген, архаизм;

4) умумтюрк.








                    

3. Бакъыр тас – къапакълы бакъыр савуты





1) бирманалы;









2) аддашлыгъы – джез тас; шорба тасы;





3) манадашлыгъы – ашура савуты.;






4) къулланылувына коре – пассив, эскирген, архаизм;



5) умумтюрк.











4. Бакъыр чайник – бакъырдан ясалгъан, саплы, къапакълы, сув къайнатмакъ ичюн эшья.












1) бирманалы;










2) манадаш сёзю – йыбрыкъ;








3) къулланылувына коре – кенъ; 







4) къайсы тильден келип чыкъкъаны белли дегиль.

5. Бардакъ – сув савуты.









1) бирманалы;









2) манадаш сёзю – батман;







3) аддаш сёзю – бал-бардакъ;







4) къулланылувына коре – кенъ;






5) умумтюрк. 

6. Бал-бардакъ – бал ичюн махсус савут.






1) бирманалы;









2) манадаш сёзю – батман;








3) къулланылувуна коре – пассив, эскирген, архаизм;




4) умумтюрк.

7. Батман - 
балчыкътан ясалгъан бардакъ шекилинде, шингенликлер ичюн савут.












1) бирманалы;










2) манадаш сёзю – бардакъ;
аддаш сёзю – батман (416 кг);


3) къулланылувына коре – пассив, эскирген, архаизм;



4) умумтюрк.










8. Гугюм – къапакълы балабан бакъыр савуты.





1) бирманалы;









2) манадаш сёзю – чаталбаш гугюм; аддаш сёзю – къуман;


3) къулланылувына коре – пассив, эскирген, тарихий сёз;



4)Умумтюрк.

9. Джезве – атеште къаве пиширмеге темиз бакъырдан япылгъан савут.

1) бирманалы;









2) джезбе чёль шивесинде къулланыла;





3) къулланылувына коре – кенъ;






4) умумтюрк.










10. Енкеч - ашханеде къулланылгъан, саплы, уджунда учь-дёрт тишчиклери олгъан эшьядыр.











1) бирманалы;










2) манадаш сёзлер - сенек, санчкъы, перун;





3) къулланылувына коре – пассив, эскирген, архаизм;




4) умумтюрк.

11. Зарф – къаве фильджанынынъ тюбю (кумюштен япылгъан) орьнекли.

1) чокъманалы;









2) аддаш сёзю – мустакъиль сёз чешити, козьлюк ичюн, мектюп ичюн,
къундакъ ёргъаны;








3) къулланылувына коре – пассив, эскирген, архаизм;



4) умумтюрк.
12. Земземие – орта шекильдеки савут. Аджылар азиз чокъракълардан озь юртларына шу савутнен Земзем суву кетире эдилер.




1) бирманалы;









2) къулланылувына коре – пассив, эскирген, тарихий сёз;



3) умумтюрк.

13. Йыбрыкъ – къапакълы, саплы ве сюмели бардакъ савут. Сув къайнатмагъа ве ичимликлер сакъламакъ ичюн бакъыр савуты.



1) бирманалы;









2) манадаш сёзю – гугюм;







3) къулланылувына коре – сынъырлы, шиве, ялыбою;


4) умумтюрк.











14. Къаве-къуту – чекильген къаве ичюн махсус къуту.




1) бирманалы;










2) къулланылувына коре – кенъ;







3) умумтюрк.
15. Къаве дегирмени – къаве чекмек ичюн эшья.




1) бирманалы;









2) аддаш сёзю – дегирмен таш; ель дегирмен;




3) къулланылувына коре – кенъ;







4) умумтюрк.
16. Къазан – аш пиширмек ичюн бакъырдан япылгъан къалайлы къазан.

1)  бирманалы;









2) манадаш сёзю – асма къазан; Мерьем ана къазаны; чоюн къазан;
3) къулланылувына коре – кенъ;






4) умумтюрк.

17. Къалай - сув ичмек ичюн савут – къалайлы мешребе.




1) чокъманалы;









2) манадаш сёзю – мешребе; аддаш сёзю – маденнинъ ады, койнинъ серлевасы;












3)  къулланылувына коре – сынъырлы, чёль шивесине аит сёз;


4) умумтюрк. 


18. Къама - ашханеде кениш къуллангъан, кескин, маденден япылгъан, отьмекни я да башкъа емеклерни кесмек ичюн эшья.





1) бирманалы;










2) манадаш сёзю – пычакъ;








3) къулланылувына коре – сынъырлы, шиве, ялыбою;



4) умумтюрк.

19. Къашыкъ – емек ашамакъ ичюн махсус эшья.





1) бирманалы;










 2) манадаш сёзлер – аш къашыгъы, балабан къашыкъ, уфакъ къашыкъ, къаве къашыкъ, шиве-хышых;





     


 3) къулланылувына коре – кенъ;




                               
 4) умумтюрк.










20. Кевгир – узун саплы, чокъусы балабан чоюн къазанларда ашны къаштырмакъ ичюн эшья. 








1) бирманалы;










2) манадаш сёзю – чолпы (шиве);







3) къулланылувына коре – кенъ;







4) умумтюрк. 









21. Кепче – бир де бир емекни далдырып алмакъ ичюн эшья.



1) бирманалы;










2) манадаш сёзю – чомуч;








3) къулланылувына коре – сынъырлы, шиве, ялыбою;



4) умумтюрк.









22. Къопкъа – чешит шекильде япылгъан, сув ташымакъ ичюн савут.

1) бирманалы;









2) манадаш сёзю – ведре (шиве); челек;





3) къулланылувына коре – кенъ;






4) умумтюрк.









23. Къош-къуман – эки саплы, боюны узун олмагъан, бал, шарап ве дигер шингенликлер ичюн.










1) бирманалы;










2) къулланылувына коре – пассив, эскирген, архаизм;




3) умумтюрк.
24. Къыймамашна – эт чыкъармакъ ичюн савут. 





1) бирманалы;










2) къулланылувына коре – кенъ;






3) умумтюрк.









25. Къыйматахта – эт кесмек ичюн тахта.







1) бирманалы;










2) манадаш сёзю – эт тахта; аддаш сёзлери – сыныф тахтасы, тёшек тахтасы, бардакъ тахтасы; 








3) къулланылувына коре – кенъ; 






4) умумтюрк.










26. Къуман – сув савуты.








1) бирманалы;









2) къулланылувына коре – кенъ;






3) умумтюрк.
27. Леген – кенъ, терен олмагъан, даире я да овал шеклинде олгъан эшья, бакъырдан япыла эдилер, саплы олмасы мумкюн.

1) бирманалы;

2) манадаш сёзлери – шиве сёзлери: чарагъ, чалапчы, слапчы, слапчын, сылапчы, сылапшы, слащан, сылакъчин;
3) къулланылувына коре – кенъ;

4) умумтюрк.

28. Легенчик -  бет, эллерни ювмакъ ичюн махсус эшья. 
1) бирманалы;

2) манадаш сёзлери – къол легени, богъаз леген;
3) къулланылувына коре – кенъ;

4) умумтюрк.

29. Ленгер – джезден япылгъан, хамыр басмакъ ичюн, татлы пиширмек ичюн савут-саба.  
1) бирманалы;

2) манадаш сёзю – ускут. шивесинде: отьмек савуты;

3) къулланылувына коре – сынъырлы;

4) умумтюрк.

30. Мангъал – джезден япылгъан чанакъ, аякъ устюнде, эки саплы, къапакълы, тюзкошели эшья.
1) бирманалы;

2) манадашлыгъы ёкъ;

3) къулланылувына коре – кенъ;






4) умумтюрк.
31. Макотра – чёльмектен япылгъан кенъ богъазлы бардакъ. 



1) бирманалы;










2) манадаш сёзю – бардакъ;








3) къулланылувына коре – пассив, эскирген, архаизм;



4) 
32. Мерьем ана къазаны – бакъырдан ясалгъан, саплы, терен олгъан, локъсаларгъа аш ташымакъ ичюн махсус эшья.


1) бирманалы;










2) манадаш сёзлер – къазан, асма къазан
;





3) къулланылувына коре – пассив, эскирген, тарихий сёз;



4) умумтюрк.

 33. Мешребе – сув, хошаф, чай, шербет ичмек ичюн бакъырдан япылгъан къалайлы савут.










1) бирманалы;









2) манадаш сёзю – сузакъ; салув; къалай; мешерпе;




3) къулланылувына коре – сынъырлы, шиве, ялыбою;


4) умумтюрк.


34. Отьмек савуты – отьмек къоймакъ ичюн махсус савут.




1) бирманалы;










2) манадаш сёзю – ленгер;








3) къулланылувына коре – кенъ;







4) умумтюрк.
35. Перун - ашханеде къулланылгъан, саплы, уджунда учь-дёрт тишчиклери олгъан эшьядыр.




                                              

1) бирманалы;










2) манадаш сёзлери - сенек, енкеч, санчкъы;





3) къулланылувына коре - пассив, эскирген, архаизм;




4) умумтюрк.
36. Пияла – чай ичмек ичюн, сапсыз, терен олмагъан эшья.




1) бирманалы;










2) къулланылувына коре – кенъ;







3) умумтюрк.
37. Пычакъ – ашханеде кениш къуллангъан, кескин, маденден япылгъан, отьмекни я да башкъа емеклерни кесмек ичюн эшья.





1) чокъманалы – къыймамашнанынъ пычагъы, тыраш пычагъы;


2) манадаш сёзю – къама; аддаш сёзю – кутюр пычакъ, тыраш пычагъы,
къыймамашнасынынъ пычагъы;







3) къулланылувына коре – кенъ;







4) умумтюрк.









38. Саань – къавурма ичюн уджлу къапакълы чукъур савут.



1) бирманалы;










2) аддаш сёзю – сини, табакъ;







3) къулланылувына коре – тар, эскирген, архаизм;




4) умумтюрк.










39. Салув – къабакътан оюлгъан меребе.







1) бирманалы;










2) манадаш сёзлери – мешребе, сузакъ;






3) къулланылувына коре – сынъырлы (Акъшейх районы Къарачёль кою);













4) умумтюрк.










40. Сани - азыр олгъан чибереклерни сакъламакъ ичюн юксек къапакълы орта терендеки (синне) савут.








1) бирманалы;










2) манадаш сёзю – саань;








3) къулланылувына коре – тар, эскирген, архаизм;




4) умумтюрк.











41.Санчкъы – ашханеде къулланылгъан, саплы, уджунда бир-эки тишчиклери олгъан эшья.











1) бирманалы;










2) манадаш сёзлер -  сенек, енкеч, перун;






3) къулланылувына коре – сынъырлы;






4) умумтюрк.









42. Сини – тойларда, байрамларда къулланылгъан савут.




1) бирманалы;










2) манадаш сёзю – табакъ; саань;







3) къулланылувына коре – тар, эскирген, архаизм;




4) умумтюрк.











43. Сюзгюч – емекни сюзмек ичюн эшья, чокъусы алларда хамырдан этильген лакъша емегини.








1) бирманалы










2) манадаш сёзю – чай сёзгючи;







3) къулланылувына коре – кенъ;







4) умумтюрк.











44. Сютлюк – орта ольчюдеки бакъыр савуты, бардакъ шеклинде, къапакъсыз.











1) бирманалы.










2) манадаш сёзю – сют савуты; аддаш сёзю – бардакъ;



3) къулланылувына коре – тар, эскирген, архаизм;




4) умумтюрк.

45. Сузакъ – теректен ясалгъан, саплы, сув ичмек ичюн эшья. 



1) бирманалы;









2) манадаш сёзлер – мешребе, салув;






3) къулланылувына коре – сынъырлы, Къырымнынъ Керич тарафында;
4) умумтюрк.








                46. Сураиль – чёльмектен ясалгъан, сув ичюн махсус эшья.



1) бирманалы;










2) къулланылувына коре – къайсы шивеге аит олгъаныны айтмакъ                                                         
кучьтир;











3) ??????????????











47. Сылапчы – чамашыр ювмакъ ичюн махсус эшья.





1) бирманалы;









2) манадаш сёз – чамашыр леген;






3) къулланылувына коре – сынъырлы, шиве, ялыбою;



4) умумтюрк.











48. Тава – пиляв, кобете пиширмек ичюн тава
.




1) бирманалы;










2) манадаш сёзю – пиляв тавасы; кобете тавасы; тенджере;



3) къулланылувына коре – кенъ;







4) умумтюрк.











49. Табакъ – орта ольчюдеки бакъыр синилер.





1) бирманалы;









2) аддаш сёзлер – сини; саань; дефтер япрагъы; къаве табагъы;

3) къулланылувына коре – кенъ;






4) умумтюрк.











50. Такъа - тукъа – дёрткошели ве тёгерек такъа-тукъалар бакъырдан я да агъачтан япыла эди.









1) бирманалы;










2) манадаш сёзю – куллюк;







3) къулланылувына коре – тар, эскирген, архаизм;




4) умумтюрк.





51. Тас – къапакълы дёгме бакъыр къазаны.





1) чокъманалы; 










2) манадаш сёзю – шорба тас; бакъыр тас; сув тасы; ашура савуты;

3) къулланылувына коре – тар, эскирген, архаизм;




4) умумтюрк.




52. Текне – чёльмектен япылгъан хамыр басмакъ ичюн махсус эшья.
1) бирманалы;

2) манадаш сёзю – бакъыр текне, кир текнеси, чамашыр легени, леген;

3) къулланылувына коре – кенъ;

4) умумтюрк.


53. Тенджере – аш пиширмек ичюн орта ольчюде къапакълы савут, бакъырдан япылгъан, мытлакъа ичтен къалайлангъан.



1) бирманалы;









2) манадаш сёзю – тава; манты къазаны; къолтава; кобете тавасы;

3) къулланылувына коре – кенъ;






4) умумтюрк.










54. Тепси – кичик тарелка.








1) бирманалы;









2) манадаш сёзю - чайчанакъ (шиве); чини; тепсичик
;


3) къулланылувына коре – кенъ;






4) умумтюрк.

55. Тютюнлик – орта ольчюде бакъырдан япылгъан ве оюлгъан савут.


1) бирманалы;









2) къулланылувына коре – кенъ;






3) умумтюрк.
56. Тюсеслик – орта ольчюде бакъырдан япылгъан ве оюлгъан савут.


1) бирманалы;









2) манадаш сёз – тютюнлик;







3) къулланылувына коре – тар, эскирген, архаизм;




4) умумтюрк.









57. Фильджан – кичик къаве фильджаны.







1) бирманалы;










2) манадаш сёзю – чинаякъ;аддаш сёзю – фильджан берек; манадаш сёзю – чинаякъ;











3) къулланылувына коре – кенъ; 







4) умумтюрк. 








58. Хадопер – лакъша пиширмек ичюн савут.






1) бирманалы;










2) къулланылувына коре – тар, эскирген, архаизм; 




3) умумтюрк.








. 59.Хейсс – чёльмектен ясалгъан къадынлар ве эркеклер ичюн чекюв люлелери. 











1) бирманалы;
2) манадаш сёзю – люле;
3) къулланылувына коре – тар, эскирген, архаизм;
4) умумтюрк.

60. Чанакъ – терен бакъырдан япылгъан савут.

1) бирманалы;
2) манадаш сёзю – къум чанакъ; чини; балчыкъ (топракъ) чанакъ; шарап чанагъы;
3) къулланылувына коре – кенъ;
4) умумтюрк.

61.Чини – терен тепис, шинген ашлар ичюн савут.
1) бирманалы;
2) манадаш сёзю – чини чанакъ (шиве, ялыбою); инглис чиниси (майолика); чини тула (кафель); дивар чиниси (кафель); емиш чиниси; 

3) къулланылувына коре – кенъ;
4) умумтюрк.

62. Чинаякъ – къаве ичмек ичюн фильджан.






1) бирманалы;










2) манадаш сёзю – фильджан;







3) къулланылувына коре – тар, эскирген, архаизм;




4) умумтюрк. 



63. Чомуч – орта ольчюде, узун саплы, бир де бир емекни далдырып алмакъ ичюн эшья.











1) бирманалы; 










2) манадаш сёзю – кепче (шиве);







3) къулланылувына коре – кенъ;







4) умумтюрк.

64. Чыгъырыкъ – хамырнынъ четлерини кесмек ичюн эшья.



1) чокъманалы;










2) къулланылувына коре – кенъ;







3) умумтюрк.







65. Элек – унны элемек ичюн махсус эшья.






1) бирманалы;










3) къулланылувына коре – кенъ;







4) умумтюрк.

Бойлеликнен къырымтатар тилинде чёльмекчиликнен багълы савутларнынъ лексик талилини бердик. Талильге коре, базы сёзлер бугуньки кунюмизде де кенъ къулланылалар: меселя джезве, къаве дегирмени, къазан, къашыкъ, чини ве иляхре, чокъусы айры шивелерде расткелелер, меселя чёль шивесинде - къалай, сузакъ сёзлери, ялы бою шивесинде - къама, ведре, йыбрыкъ, кепче ве иляхре сёзлер. Бундан да гъайры насыл маденден  япылгъанлары косьтерильмекте. Нетиджеде, чёльмекчилик санатынен багълы лексикасы чокътыр, амма чокъусы сёзлер, халкъымыз чокъ зорбалыкъларгъа огърагъаны себебинден, чокъ языкъ ки шимдики земаневий къырымтатар тилининъ лексикасында къулланмай, унутылды.  

Бойлеликнен, къырымтатар эснафларынынъ аньаневий чешитлери инкишафынынъ козьден кечирюви ашагъыдаки хулясаларны чыкъармагъа эсас бере:










Асырнынъ башында аньаневий эснафлар деерлик юксек бедиий-техникий севиеде сакълангъанлар. Халкъ усталарынынъ эшьялары олар юксек профессиональ севиеде олгъаны акъкъында делялет берелер. Амма бунъа бакъмадан, энди экинджи онйыллыкътан джиддий инкъыраз башлана. Онынъ себеби – 1921-22 сенелери Къырымдаки буюк ачлыкъ ве ичтимаий-сиясий вазиеттир. Эснафчыларнынъ сайысы кескин эксильди. Бу шараитлерде советлер девлети халкъ ходжалыгъыны гъайрыдан тиклев умумий сиясети черчивесинде аньанеий эснафларны гъайрыдан тиклемек огърунда белли адымлар япа.







Къырымда миллий эснаф санайысынынъ меркези Багъчасарай эди. 30-ынджы йылларда Къырымда (Кезлев, Багъчасарай, Къарасувбазар ве саире) аньаневий махсулат (эксериет нагъыш ве тикиш) чыкъаргъан чешит бедиий эснаф артеллери мейдангъа кетириле. Амма къыскъа вакъыттан сонъ (1932 сенеси) огретиджи персоналнынъ микъдары етерлик олмагъаны себебинден токъумаджылыкъ устаханелери къапатылып, тек нагъыш устаханелери къала. Аньаневий эснаф махсулаты омюрнинъ ичтимаий-турмуш тарафларынынъ энди денъишкен талапларына джевап бермей эди.




XX асырнынъ башында джемиетте юзь берген сиясий ве икътисадий денъишмелер, Гъарбий Авропа медениетининъ келип кирюви джемиетнинъ турмуш ве дурумыны денъиштирди. Санайы, фабрика истисалынынъ махсулаты, уджуз ве келишкен оларакъ, халкъ усталарынынъ эшьяларыны базардан чыкъарды. Бойледже, эснафларнынъ аньаневий чешитлери кет-кете гъайып олып башладылар – силя истисалы, таш ве агъач устюнде ойма, бакъыр ве кумюш эшьялары, уникаль чёльмекчилер эснафы сёнип башлады. Асырнынъ башында Къырымнынъ узакъ районларында, ят медениет даа тесир этмеген ерлерде, сепиджилик ве кийизджилик истисалы, килимлер истисалы ве токъумаджылыкъ даа сакъланып къалгъан эди. 1944 сенеси Къырымдан къырымтатар халкъы сюргюн этильгени де халкъ иджадияты аньанелерининъ деерлик бус-бутюн унутылувына алып кельди.



Ишнинъ амелий къысымында 65 сёзнинъ лексик маналары косьтерильгендир, базы сёзлернинъ къачынджы асырда къулланылгъаны берильгендир.   
Бугуньде-бугунь Къырымда халкъ эснафларыны гъайрыдан тиклев джерьяны юзь бермекте. Бу джерянда уйкен несиль усталары да, яш несиль векиллери де иштирак этелер. Олар къырымтатар халкъ санаты ве аньанелерини мустакъиль, классик нумюнелерге мураджаат этерек, менимсейлер. 










Языкъ ки, несиллер арасындаки багъ зорбалыкънен узюльди, «уста-шегирт» принципи эсасында огренюв имкяны ёкъ этильди. Манзаралы-амелий санатнынъ чешитлери арасында ал-азырда интенсив инкишаф эткен сойларындан: нагъыш, шу джумледен, алтын йиплернен, килим токъумаджылыгъы, къуюмджылыкъ санаты, торевтика, кирамет, аньаневий эснаф зенаатларыны огреткен махсус курслар тешкиль олуна. Халкъ иджадиятынынъ клмссик шекилиндеки сувенир махсулаты чыкъарув боюнджа кучюк ишханелер мейдангъа кетириле. Амма, эксериет, яш усталар мустакъиль, эвде чалышалар. Халкъ эснафларынынъ аньанелерини гъайрыдан тиклев джерьянында классик нумюнелерини огренюв, бу нумюнелер боюнджа яш рессамлары окъутув меселелери буюк эмиетке маликлердир. Къырымтатар иджадий зиялыларынынъ векиллери – рессамлар, санаатшынаслар бу ёнелиште буюк иш алып бармакъталар. 
НЕТИДЖЕ

Чёльмекчилик зенааты Къырымда энъ эски ве асырлар девамында кенъ даркъалгъан эснафлардан биридир. Ярымадамызда XIV-XV асырларда оригиналь савут-сабанынъ ималы инкишаф этти, бу Византия аньанелернинъ ве Шаркъ декоратив санаатынынъ къошулувыны исбатлай.



Демирден ясалгъан савутларны балыкъларнынъ, къушларнынъ тасвиринен яраштыра эдилер. Олар символик ве диний чизги ташый эдилер. Эски Къырым, Судакъ, Балаклава шеэрлери чёльмек ишлеп чыкъарувынынъ меркезлери оларакъ сайыла эди ве бу шеэрлерде балчыкъ якъув собалары (оджакъ) тапылды.








Чёльмек ималы башкъа эснафлардайын гизли оларакъ несильден несильге кече эди. Аньане асыл этильди ве техниканен сербест къулланувы да ишлеп чыкъарылды. 









Эки саплы орта савутлар ( «къош къулакъ»), сютлюк («бакърадж»), тёгерек бардакълар ( «бардах», «чёльмек»), люле башлар озьлерининъ саделигинен, онъайтлыгъынен, ифаделигинен ве пластик шеклинен фаркълы олып турмушта кенъ къулланып башладылар.





Русие Къырымны запт эткен сонъ къырымтатарларнынъ аньаневий медениети  кет-кете тюшкюнлеше. 







1920-1930-джы сенелери, Совет девринде, къырымтатарларнынъ миллий декоратив-тасвирий санаты тикленювине умют пейда олды. Шу девирде Багъчасарайда, Акъмесджитте, Кезлевде артеллер тешкилятландырылды. 








Багъчасарай шеэри чельмекчиликнинъ тикленюв меркези олды. Бардакълар, гугюмлер ве дигер эшьялар «Илери» артелинде япыла эдилер.
Экинджи джиан дженки ве сюргюнлик тек чёльмекчилик дегиль де, башкъа эснафларнынъ унутылмасына ёл къойдылар. Орта Асиядаки  Къырым рессамлары, усталары махсус тасиль алып, сергилерде иштирак этелер. Узбекистанда чёльмекчилик зенааты джанланмагъа башлагъан сонъ Сеитмемет Якубов, Февзи Ибрагимов ве Иззет Аблаев киби рессамлар биринджи олып умумиттифакъ ве джумхуриет сергилеринде турмушта къуллангъан эшьяларны эм де чокъусы джемиет биналарны яраштыргъан муаззам ишлерини де такъдим эттилер. Декоратив-тасвирий санат 1990-джы сенелерининъ башында къырымтатарлар ватанына авдет олгъан девринде тикленмеге башлады.
Багъчасарай шеэри бир вакъытларда ерли эснафчыларнынъ эшьяларынен белли эди. 1884 сенеси бу шеэрде 577 тиджарет-санайы биналары бар эди. Оларнынъ арасында 15 сахтиян заводлары, 30 аякъкъап япкъан биналары, 13 бакъыр савут тюкянлары, чокътан-чокъ бардакъ ве дигер тюкянлары да бар эди. Умют этемиз ки, янъы ачылгъан истисал ханеси аньаневий эснафчылыкънынъ гъайрыдан тикленмесине буюк иссеси олур.
Къырымтатарларнынъ халкъ агъыз яратыджылыгъы ве декоратив-тасвирий санат озьлерининъ тарихий инкишаф ёлуны кечтилер, амма устюн дереджеде Къырым ханлыгъынынъ орта асырларында илерилегендир ( XIV асырнынъ экинджи ярысындан  XVIII асырнынъ экинджи ярысынадже).
Яшайышнынъ шараитлери, халкънынъ маишети, табиат ве иклим шараитлери къырымтатар санатынынъ илерилевине ёл бергендир. Учь асыр девамында халкънынъ турмуш маддий медениети, эм де санатнынъ белли саалары мейдангъа кетирильмеге башланды.
Декоратив махсулатлары муреккеплигине ве чешит шекиллигине бакъмадан, алельхусус инджелигинен ве зарифлигинен фаркълы олмакъ кереклер.











Къырымда уникаль миллий музыка медениети, озюне хас мимарджылыгъы ве санатнынъ декоратив чешитлери вакъыт сайын олар аньаневий олып къалалар. Шу вакъытта пек чокъ мектеплер ве чёльмекчилик истисал ханелери шекилленмеге башлай. Къырымда истисал ханелернинъ сайысы 50-ге ете эди, чюнки оларны чёльмекчилерден гъайры зираатчылар да, эм де сербест зенаат саиплери – чалгъыджылар, сыныкъ-чыкъыкъ къоюджылар ве иляхре тизе эдилер. 
Къырымтатарларнынъ эснафчылыкъ ве дигер санаатлары XIX асырнынъ сонъунадже зенгин аньанеге менсюп эди. Къырымда токъуйыджылыкъ, кийизджилик, нагъышлав, бакъыр савутлары, тери-сахтиян миллий эснафчылыгъы абаданлашмагъа башлады. Къырым усталарнынъ ве эснафчыларнынъ махсулатлары тек Къырымда дегиль Туркие, Русие, Полония, Украина, Балкан ве Шималий Кавказ ерлеринде топракълар пек кенъ къулланыла эдилер.







Кет-кете чешит зенаатларнынъ инкишафы эснафчылыкъ истисал тешкилятларны мейдангъа кетирди. Къырымтатар муитиндеки эснафчылар башта базарларда джыйыла эдилер. Тек XVII асырнынъ башында шеэрлерде ерлешип башладылар. XVIII асырда Къырымда ерли аньаневий эснафчылыкъкъа коре истисал тешкиляты мейдангъа кетирильди ве XIX асырнынъ сонъунадже озь тертибини сакълап къалды. Чюнки Къырым ханлыгъы (XV-XVIII асыр) таби эди ве Тюркиенен сиясий, медений, эм де икътисадий мунасебетлернен сыкъы багълы эди, шу себептен эсаслангъан эснаф тешкилятлары энди Тюркиеде олгъан истисал тешкилятларнынъ эсасларыны озьлерине ала эдилер, Къырым Тюркиенен XIX асырнынъ сонъунадже яхшы мунасебетлерде эдилер. Тюркиеден даа эснаф алышкъанлыкълары алына эди. Истисал ханелери, эсасен, Хан Сарайны, задекян сынфыларыны, алий руханийлерни, махсулларнынъ бир къысмы исе тыш базарларгъа ёллана эди, эсасен, Кучюк Асия, Русие ве Акъ Денъиз мемлекетлерине.
Эвельде истисал ханелерине тек мусульманлар къабул олуна эдилер. Сонъра исе оларнынъ арасында христианларнынъ - эрменилер, юнанлар да чокълаша башлады. Кефе, Кезлев, Къарасувбазар ве дигер шеэрлернинъ эр бир тиджарет эснафчылыкъ меркезлеринде истисал тешкилятлары бар эди. Багъчасарай пайтахты энъ буюк меркезлерден эди. Эр бир истисал белли бир мааллелерни эгеллей эди ве усталар мында яшап, озь махсулатларыны ишлеп чыкъара эдилер ве тюкянларында я да устаханелеринде сата эдилер 


1. Бардакълар                                                                        

                                                             2. Пиялалар


                                                              3. Тепис   

4. Каса (чини)

                          
              5.Къазан
6. Къаве дегирмени, джезве, шекерлик

7. Сют бардагъы                                    8. Къатыкъ бардагъы
             


Декоратив савутлар

Акърабанынъ девам этиджиси
Балалар алеми
